open-index/open-wikipedia-markdown huggingface dataset:
Alfabetos alpinos

Reciben o nome de **alfabetos alpinos** aqueles sistemas de escrita alfabética que teñen como trazo común o feito de teren sido utilizados na zona dos Alpes, ao norte da chaira padana en época prerromana. Parece ser que a súa orixe estaría no alfabeto etrusco. Á súa vez é bastante verosímil que estes sistemas de escritura estean na base do alfabeto rúnico: serían o elo que relacionaría este último co etrusco.

Adóitase falar de tres variedades principais de alfabetos alpinos:

#A escrita lepóntica: correspóndese co chamado alfabeto de Lugano. Nota a lingua lepóntica, dialecto céltico independente.
#A escrita rética: correspóndese cos chamados alfabetos de Bolzano, Magrè, Trento e Sondrio. Nota a lingua rética, de cuxa adscrición exacta se segue a discutir, mesmo a cuestión da súa indoeuropeidade.
#A escrita véneta: correspóndese co alfabeto véneto. Nota a lingua véneta, falada polos vénetos, tribo que ocupaba a rexión da Venecia prerromana, e que é de filiación indoeuropea. Sobre este alfabeto exerceu un influxo posterior o alfabeto grego.

Estes textos dátanse aproximadamente entre o século -III e o -I. A partir do século -II a influencia do alfabeto latino sobre estes alfabetos é notoria, chegando mesmo a lles prestar as letras *B*, *D* e *G*, oclusivas sonoras das que carecía o orixinal etrusco.
Lingua lepóntica

A **lingua lepóntica** é unha variante do celta continental. Foi o idioma dos Lepontii, que habitaban a Galia Cisalpina, e falouse entre o -700 e o -400 . En ocasións é chamado **Galo cisalpino**, considérase un dialecto do galo e polo tanto pertencente á rama continental das linguas celtas.

O pouco que se sabe do lepóntico vén dunhas poucas inscricións escritas en varios alfabetos do norte de Italia, relacionados co antigo alfabeto itálico: son os chamados alfabetos alpinos. Estas inscricións atopáronse principalmente ao redor de Lugano, incluíndo o Lago de Como e o Lago Maggiore. Unha escritura similar utilizouse para o rético e o véneto, e probabelmente as runas xermánicas deriven dun destes alfabetos.

O lepóntico foi asimilado primeiro polo galo, co establecemento de tribos galas ao norte do Río Po, e posteriormente polo latín, cando Roma tomou o control da Galia Cisalpina durante o século - II e o -I.

O agrupamento de todas as inscricións atopadas nesta área nun único idioma celta foi algo obxecto de discusión e hai investigadores que afirman que algunhas delas están nunha lingua non-celta relacionada co lígur (Whatmough 1933, Pisani 1964). Baixo este punto de vista, lepóntico sería o nome correcto para a lingua non celta e galo cisalpino para a celta.

## Véxase tamén 
### Bibliografía 
# Eska, J. F. (1998). The linguistic position of Lepontic. In *Proceedings of the twenty-fourth annual meeting of the Berkeley Linguistics Society* vol. 2, Special session on Indo-European subgrouping and internal relations (febreiro 14, 1998), ed. B. K. Bergin, M. C. Plauché, e A. C. Bailey, 2–11. Berkeley: Berkeley Linguistics Society.
# Eska, J. F., e D. E. Evans. (1993). "Continental Celtic". In *The Celtic Languages*, ed. M. J. Ball, 26–63. Londres: Routledge. ISBN 0-415-01035-7.
# Tibiletti Bruno, M. G. (1978). "Ligure, leponzio e gallico". In ''Popoli e civiltà dell'Italia antica* vi, *Lingue e dialetti'', ed. A. L. Prosdocimi, 129–208. Roma: Biblioteca di Storia Patria.
# Tibiletti Bruno, M. G. (1981). "Le iscrizioni celtiche d'Italia". In ''I Celti d'Italia'', ed. E. Campanile, 157–207. Pisa: Giardini.
Lingua gálata

O **gálata** é unha lingua morta celta falada antigamente en Galatia, en Anatolia (actual Turquía) ata o século IV.

Da lingua só se conservan algunhas glosas e breves comentarios de escritores clásicos ademais dun pequeno número de inscricións. Todo xunto suman unhas 120 palabras, a maioría nomes de persoa terminados en *-riks* (galo *-rix/-reix*, antigo irlandés *ri*, latín *rex*) "rei", algúns terminados en *-marus*, dativo *-mari* (galo *-maros*, antigo irlandés *mor*, galés *mawr*) "grande", nomes de tribos como *Ambitouti* (antigo irlandés *imm-* "ao redor", antigo irlandés *túath* "tribo") e palabras como *drunaimeton* "lugar da asemblea" (antigo irlandés *drui* "druída", antigo irlandés *nemed* "lugar sagrado").

## Véxase tamén
### Bibliografía
* Philip Freeman: *The Galatian Language A Comprehensive Survey of the Language of the Ancient Celts in Greco-Roman Asia Minor*, ISBN 0-7734-7480-3
Blue note

Coñécense como **blue notes** as novas notas que, no cruzamento entre a cultura musical europea e a africana que tivo lugar nos Estados Unidos e deu lugar ao blues, o jazz e o rock, os músicos negros, afeitos a utilizar escalas pentatónicas, foron introducindo para criar un efecto dramático e melancólico (*blue*). Estas frecuencias moitas veces non tiñan unha altura definida, e estaban entre a terceira menor e a maior ou entre a sétima menor e a maior. Máis tarde engadiuse unha terceira nota *blue*, a quinta diminuída (flatted fith). Na escala de dó:

Dó-Re-Mib-Mi-Fa-Solb-Sol-La-Sib-Si-Dó.

Non todas estas notas se usaban para elaborar melodías: a IIIb e VIIb usábanse fundamentalmente para ampliar acordes (sétimas de dominante no canto de sétimas maiores).
Cira, Silleda

**Santa Baia de Cira** é unha parroquia que se localiza no concello de Silleda na comarca do Deza. Segundo o padrón municipal de 2011 tiña 241 habitantes (113 mulleres e 128 homes), distribuídos en 14 entidades de poboación, o que supón unha diminución en relación ao ano 1999 cando tiña 312 habitantes.
Segundo o IGE, en 2023 tiña 207 habitantes (103 homes e 104 mulleres).

## Historia e patrimonio 
Constituíu unha xurisdición na que se atopaban, ademais dela, as parroquias de Dornelas e Lamela, en Silleda, e as de Añobre, Bascuas e Gres en Vila de Cruces.

A veciña parroquia de Sucira (concello de Boqueixón) leva ese nome en relación a estoutra.

A Torre de Cira, restos do antigo castelo medieval fundado por Bernardo Suárez Deza no ano 1115, pasou a poder da raíña Dona Orraca e alí mantivo preso durante varios días ao arcebispo Diego Xelmírez no ano 1121. Destruído polos Irmandiños, reconstruíuno o conde de Altamira. Tan só queda en pé a torre da homenaxe datada no século XV. Tamén destaca o Pazo de Paizás e a igrexa parroquial.

Nesta parroquia formouse a Banda de música de Cira, en activo entre 1850 e 1971.

## Galería de imaxes 

Ficheiro:Pazo de Paizás, Cira, Silleda.jpg|Pazo de Paizás
Ficheiro:Igrexa de Cira, Silleda.jpg|Igrexa de Cira

## Lugares e parroquias 
### Lugares de Cira 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda
### Ligazóns externas 
* Ficha de Chapa na web municipal de turismo
Meder, Salvaterra de Miño

**Santo Adrián de Meder** é unha parroquia que se localiza no concello de Salvaterra de Miño. Segundo o padrón municipal de 2004 tiña 510 habitantes (263 homes e 247 mulleres), distribuídos en 20 entidades de poboación, o que supón unha diminución en relación ao ano 1999 cando tiña 557 habitantes. Segundo o IGE, no 2014 a súa poboación descendera ata os 480 habitantes, sendo 245 homes e 235 mulleres.

## Lugares e parroquias
### Lugares de Meder
### Parroquias de Salvaterra de Miño
## Notas
## Véxase tamén
### Outros artigos
*Lugares de Salvaterra de Miño
Chapa, Silleda

**San Cibrao de Chapa** é unha parroquia que se localiza no concello de Silleda. Segundo o padrón municipal de 2011 tiña 159 habitantes (73 mulleres e 86 homes), distribuídos en 6 entidades de poboación, o que supón unha diminución en relación ao ano 1999 cando tiña 171 habitantes.

Nesta parroquia conflúen as estradas N-525 (Ourense-Santiago de Compostela) e N-640 (Lugo-Vilagarcía de Arousa). Amais está atravesada pola autoestrada AP-53.

## Historia e patrimonio 
Nesta parroquia existiu un hospital de peregrinos, dedicado a Nosa Señora da Consolación, así como un castelo, que foi destruído en 1320. Á parte da igrexa de San Cibrao, do século XVII, destaca a capela de San Brais, construída no século XVIII. Foi capital e deu nome ao concello entre 1835 e 1853, cando cambiou esta condición por Silleda.

Nesta parroquia naceu en 1901 o pintor Manuel Colmeiro Guimarás.

## Galería de imaxes 

Ficheiro:Igrexa de San Cibrao de Chapa, Silleda.JPG|Igrexa de San Cibrao de Chapa.
Ficheiro:Capela de San Brais, Chapa, Silleda.JPG|Capela de San Brais.

## Lugares e parroquias 
### Lugares de Chapa 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda
### Ligazóns externas 
* Ficha de Chapa na web municipal de turismo
Cortegada, Silleda

**Santa María de Cortegada** é unha parroquia que se localiza no concello de Silleda. Segundo o IGE de 2011 tiña 273 habitantes (143 mulleres e 130 homes), distribuídos en 15 entidades de poboación, o que supón unha diminución en relación ao ano 1999 cando tiña 375 habitantes.

## Historia e patrimonio 
Destacan os gravados rupestres de Pena Longa e do Castro do Cura no lugar de Cardigonde. No lugar de Camporrapado tivo lugar unha feira o día 24 de cada mes.

En canto á arquitectura, destacan a igrexa de Santa María, do século XVI; e as capelas de Santa Lucía en Framiñan, dos Aflixidos en Camporrapado, de 1812; e de San Brais, na Casa dos Chaos, no lugar do mesmo nome.

Nesta parroquia naceron o político Antón Alonso Ríos e o médico Alfredo Ramos López, ambos no lugar de Camporrapado. Ademais, ten lugar a Festa da Paella, iniciando as festas parroquiais.

## Galería de imaxes 

Ficheiro:Fachada da igrexa de Cortegada, Silleda.JPG|Fachada da igrexa de Cortegada.
Ficheiro:Reloxo de sol da igrexa de Cortegada, Silleda.JPG|Reloxo de sol da igrexa de Cortegada.
Ficheiro:Peto de ánimas de Cortegada, Silleda.JPG|Peto de ánimas de Cortegada.
Ficheiro:Casa grande de Fontemaior, Covas, Cortegada, Silleda.jpg|Casa grande de Fontemaior, no lugar de Covas.

## Lugares e parroquias 
### Lugares de Cortegada 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda
### Ligazóns externas 
* Ficha de Cortegada na web municipal de turismo
Dornelas, Silleda

**San Martiño de Dornelas** é unha parroquia que se localiza no concello de Silleda. Segundo o padrón municipal de 2011 tiña 144 habitantes (77 mulleres e 67 homes), distribuídos en 8 entidades de poboación, o que supón unha diminución en relación ao ano 1999 cando tiña 179 habitantes.

## Historia 
Xunto coa parroquia de Cira dependeu sempre da arquidiocese de Santiago de Compostela. Por Dornelas atravesa a vía da Prata cara a Santiago de Compostela.

Desta parroquia eran naturais os irmáns Adolfo e José María Calveiro Couto.

## Patrimonio 
A igrexa de San Martiño de Dornelas é románica. É singular a ábsida semicircular que se considera distinta do románico compostelán. Na súa construción traballaron canteiros formados no taller do mestre Mateu, que dirixía naquela época as obras da catedral.

## Galería de imaxes 

Ficheiro:Dornelas_Vista.jpg|Vista da igrexa de Dornelas
Ficheiro:Fachada igrexa de San Martiño de Dornelas, Silleda.jpg|Fachada da igrexa de Dornelas.
Ficheiro:Ábsida igrexa de San Martiño de Dornelas, Silleda.jpg|Ábsida da igrexa de Dornelas.
Ficheiro:Porta lateral igrexa de San Martiño de Dornelas, Silleda.jpg|Porta lateral da igrexa de Dornelas.
Ficheiro:Cartel igrexa de San Martiño de Dornelas, Silleda.jpg|Cartel en Dornelas.

## Lugares e parroquias 
### Lugares de Dornelas 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda
### Ligazóns externas 
* Ficha de Dornelas na web municipal de turismo
Escuadro, Silleda

**San Salvador de Escuadro** é unha parroquia que se localiza no concello de Silleda. Segundo o padrón municipal de 2011 tiña 487 habitantes, distribuídos en 19 entidades de poboación, o que supón un descenso en relación ao ano 2007 cando tiña 506 habitantes. É a parroquia rural máis poboada de Silleda, se ben sufriu unha gran perda demográfica durante o século XX, pois en 1930 tiña 1.030 habitantes.

## Patrimonio 
*Fervenza de Férveda

*Igrexa de San Salvador de Escuadro

*Pazo de Cascaxide, casa señorial do século XVIII que conta cun bosque declarado espazo protexido.

*Pena de Auga, que amorea auga de chuvia no seu interior e que segundo a tradición cura as enfermidades da pel e dos ollos. Neste lugar da Penadauga celebrouse no seu momento unha feira mensual.

## Festas 
Celebra as súas festas patronais repartidas ao longo do ano. O terceiro sábado do mes de marzo celébrase o San Marcos, o 2 de xullo e o domingo seguinte venérase á Santa Isabel. O 6 de agosto e o 7 de agosto celébranse as festas do verán na honra ao San Salvador, patrón da parroquia.

## Galería de imaxes 

Ficheiro:Peneda da Santa Isabel en Escuadro.jpg|Peneda da Santa Isabel, en Escuadro.
Ficheiro:Penadauga (Escuadro-Silleda) (3858095103).jpg|Penadauga.
Ficheiro:Pazo de Cascaxide en Escuadro (Silleda).jpg|Pazo de Cascaxide.

## Lugares e parroquias 
### Lugares de Escuadro 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda
### Ligazóns externas 
* Ficha de Escuadro na web municipal de turismo
Fiestras, Silleda

**San Martiño de Fiestras** é unha parroquia que se localiza no concello de Silleda. Segundo o padrón municipal de 2011 tiña 127 habitantes (68 mulleres e 59 homes), distribuídos en 9 entidades de poboación, o que supón un descenso en relación ao ano 2007 cando tiña 139 habitantes.

## Historia 
A antigüidade da parroquia indícasenos polo seu patrón, San Martiño, e polos nomes de lugares como Recimil ou Aragonza, este último relacionado con Aragonta, raíña de Galicia e da familia dos Condes de Deza no século X. A igrexa de San Martiño de Fiestras data cara ao ano 1170. O mosteiro de Aciveiro exercía sobre estas terras o seu poder, concesión do rei Fernando III en 1232, cunha granxa e paneira presidida pola, aínda hoxe existente, Casa do Convento, tamén coñecida como Casa do Arco, no lugar de Maril.

Da parroquia de Fiestras é o recoñecido pintor José Antonio Fondevila.

## Poboación 
Evolución na década 2001-2009 da poboación de Fiestras:

ImageSize = width:450 height:370
PlotArea = width:400 height:300 left:50 bottom:45

DateFormat = yyyy
Period = from:0 till:200

TimeAxis = orientation:vertical
ScaleMajor = unit:year increment:25 start:0
Colors= 
  id:AO  value:red
  id:AA  value:blue
  id:AB  value:red
  id:AC  value:blue
  id:AD  value:red
  id:AE  value:blue
  id:AF  value:red
  id:AG  value:blue
  id:AH  value:red

PlotData=
  width:25 mark:(line,white) align:left fontsize:7

  bar:2001      from:0 till:159 color:AO
  bar:2002      from:0 till:155 color:AA
  bar:2003      from:0 till:152 color:AB
  bar:2004      from:0 till:155 color:AC
  bar:2005      from:0 till:151 color:AD
  bar:2006      from:0 till:145 color:AE
  bar:2007      from:0 till:139 color:AF
  bar:2008      from:0 till:137 color:AG
  bar:2009      from:0 till:143 color:AH

TextData=
  pos:(200,340) text:"Número de habitantes de Fiestras"
  pos:(200,320) text:"dende 2001 ata 2009"

## Lugares e parroquias 
### Lugares de Fiestras 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda
### Ligazóns externas 
* Ficha de Fiestras na web municipal de turismo
Lamela, Silleda

**San Miguel de Lamela** é unha parroquia que se localiza no concello de Silleda. Segundo o IGE en 2010 tiña 280 habitantes (150 mulleres e 130 homes), distribuídos en 11 entidades de poboación, o que supón unha diminución en relación ao ano 1999 cando tiña 330 habitantes.

## Toponimia 
O orónimo Lamela é un topónimo que provén do latín , e indica un lugar con lama ou lodo.

## Patrimonio 
Hai que destacar a igrexa de San Miguel, a capela de San Marcos e maila fonte da Peroxa. Ademais, nesta parroquia tivo a súa sede a Banda de música de Lamela.

Nesta parroquia naceu a actriz Maisa Ouzande.

## Galería de imaxes 

Ficheiro:Detalle do cruceiro de Lamela, Silleda.JPG|Detalle do cruceiro de Lamela.

## Lugares e parroquias 
### Lugares de Lamela 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda
### Ligazóns externas 
* Ficha de Lamela na web municipal de turismo
Laro, Silleda

**San Salvador de Laro** é unha parroquia que se localiza no concello de Silleda. Segundo o padrón municipal de 2008 tiña 365 habitantes, distribuídos en 13 entidades de poboación, o que supón un aumento en relación ao ano 2002 cando tiña 362 habitantes.

Nesta parroquia naceron o político Pablo García e o músico Rodrigo Ramos.
## Patrimonio 
Convén destacar, dentro do patrimonio desta parroquia, o *Cruceiro do Camiño*, datado en 1171; a igrexa de San Salvador, do século XIX; a capela do Pereiro e os petróglifos da Pena das Cazolas.

Nesta parroquia celébrase todos os anos o venres da primeira fin de semana de agosto a romaría da tortilla de Laro, que dá inicio ás festas patronais.

## Galería de imaxes 

Ficheiro:Cemiterio de Laro, Silleda.JPG|Cemiterio de Laro.
Ficheiro:Cruceiro de Laro, Silleda.JPG|Cruceiro de Laro.
Ficheiro:Lavadoiro e fonte en Laro, Silleda.JPG|Lavadoiro e fonte en Laro.
Ficheiro:Escaleira da igrexa de Laro, Silleda.JPG|Escaleira exterior da igrexa de Laro.

## Lugares e parroquias 
### Lugares de Laro 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda
### Ligazóns externas 
* Ficha de Laro na web municipal de turismo
Instituto de Tecnoloxía de Massachusetts

O **Instituto de Tecnoloxía de Massachusetts** (en ) ou simplemente **MIT**-  considérase como a institución máis prestixiosa do mundo no referente á educación científica e tecnolóxica. O MIT está situado na cidade de Cambridge no estado de Massachusetts, preto de Boston, nos Estados Unidos.

## Historia 
O Instituto de Tecnoloxía de Massachusetts foi fundado no 1861 polo xeólogo William Barton Rogers que desexaba crear un novo tipo de institución educativa independente dedicada á crecente industrialización dos Estados Unidos.

A apertura do instituto foi atrasada pola Guerra Civil nos Estados Unidos, e acolleu aos seus primeiros estudantes no 1865. Nos seguintes anos, estableceu unha reputación de primeira nas ciencias e enxeñería, pero caeu en dificultades económicas. Estes dous factores facían parecer favorable a idea de fusionala coa Universidade Harvard, que tiña moitos cartos, pero tiña carencias en ciencias comparadas cás letras e artes liberais. No 1904 o presidente Henry S. Pritchett reuniuse con Charles W. Eliot, presidente de Harvard para levar a cabo a fusión. Pero finalmente as protestas dos alumnos fixeron que se cancelase. No 1916, o MIT moveuse ó longo do río desde a súa localización en Boston’s Back Bay ata a súa posición actual en Cambridge, Massachusetts.

## Véxase tamén 
### Ligazóns externas 
* Páxina web oficial do MIT
Margaride, Silleda

**San Fiz de Margaride** é unha parroquia que se localiza no concello de Silleda. Segundo o IGE en 2011 tiña 174 habitantes (90 mulleres e 84 homes), distribuídos en 4 entidades de poboación, o que supón unha diminución en relación ao ano 1999 cando tiña 200 habitantes.

No lugar de Vilanova, atópanse o tanatorio de Silleda, o punto limpo municipal e a empresa Nudesa, cuxo edificio, debido á súa altura, se pode ver desde diversos puntos da xeografía silledense.

## Historia e patrimonio 
Atravesada pola Vía da Prata e a apenas 40&nbsp;km do Obradoiro, destaca no lugar de Costela a Casa Méndez, unha casa-torre do século XV, reconvertida en casa de turismo rural. Tamén neste lugar se atopa a casa e taller do pintor Manuel Colmeiro Guimarás, onde naceu a súa filla Elena Colmeiro González, unha galardoada ceramista.

## Galería de imaxes 

Ficheiro:Casa Martínez (Margaride).jpg|Casa Martínez.

## Lugares e parroquias 
### Lugares de Margaride 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda
### Ligazóns externas 
* Ficha de Margaride na web municipal de turismo
Martixe, Silleda

**San Cristovo de Martixe** é unha parroquia que se localiza no concello de Silleda. Segundo o IGE en 2011 tiña 109 habitantes (61 mulleres e 48 homes), distribuídos en 3 entidades de poboación, o que supón unha diminución en relación ao ano 2004 cando tiña 128 habitantes.

Aparece nomeada nun documento do ano 1154 como *Martis*.

## Servizos 
No lugar da Moa está situado o cámping de Medelo, e un espazo dedicado a albergue de peregrinos.

## Galería de imaxes 

Ficheiro:Fachada da igrexa de Martixe, Silleda.JPG|Fachada da igrexa de Martixe.
Ficheiro:Pía bautismal da igrexa de Martixe, Silleda.JPG|Pía bautismal da igrexa de Martixe.

## Lugares e parroquias 
### Lugares de Martixe 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda
### Ligazóns externas 
* Ficha de Martixe na web municipal de turismo
Moalde, Silleda

**San Mamede de Moalde** é unha parroquia que se localiza no concello de Silleda. Segundo o IGE en 2011 tiña 192 habitantes (102 mulleres e 90 homes), distribuídos en 13 entidades de poboación, o que supón unha diminución en relación ao ano 1999 cando tiña 267 habitantes.

## Historia e patrimonio 
Os primeiros vestixios de poboamentos en Moalde atópanse no lugar de Eirexe, onde hai un castro con máis de dous mil anos. A igrexa de San Mamede de Moalde, edificada en 1829, ten fachada neoclásica e unha torre-campanario de máis de vinte metros de altura, das máis altas da comarca. Nas proximidades desta, atópanse un cruceiro do século XVII e a capela de San Xosé.

Destaca tamén o Monte San Sebastián, cunha ermida dedicada a este santo e desde onde se ten unha gran panorámica do val de Trasdeza, podendo verse o Pico Sacro e o monte Faro.Recibe tamén o nome de *Miradoiro da Rocha*.

Nesta parroquia naceu o sindicalista Adrián Troitiño.

## Galería de imaxes 

Ficheiro:Teleclub de Moalde, Silleda.JPG|Teleclub de Moalde.
Ficheiro:Cruceiro de Moalde, Silleda.JPG|Cruceiro de Moalde.
Ficheiro:Capela en Moalde, Silleda.JPG|Capela en Moalde.

## Lugares e parroquias 
### Lugares de Moalde 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda
### Ligazóns externas 
* Ficha de Moalde na web municipal de turismo
Manduas, Silleda

**San Tirso de Manduas** é unha parroquia que se localiza no concello de Silleda. Segundo o padrón municipal de 2014 tiña 1006 habitantes (498 homes e 508), 89 máis ca en 1999.
Segundo o IGE, en 2023 tiña 1127 habitantes (563 homes e 564 mulleres).
Ten 16 entidades de poboación.

## Topónimo 
Segundo o filólogo Joseph-Maria Piel o topónimo procede do latín  ("améndoa"), que derivou a *Mándolas* durante o período suevo (século VI).

## Historia e patrimonio 
A súa igrexa parroquial foi reconstruída na década de 1930, mantendo a porta románica da orixinal. Ten a portada cara ao leste. Hai tres cruceiros no camposanto, no campo da feira e no lugar de Quintela.

A Casa da Viña, onde naceu en 1914 o político e escritor Ramón de Valenzuela, é un pazo con escudo con armas dos Gil, Taboada e Luaces, e león coroado dos Valenzuela e capela dedicada a San Antón. Tamén nesta parroquia naceron o gaiteiro Manuel Dopazo Gontade, o tenor José Vales Mahía, o mestre Víctor Fraiz Villanueva, os alcaldes de Silleda Casimiro Fernández Otero e Manuel Cuíña Fernández e o compositor Sergio Rodríguez Pena.

Destaca o núcleo da Bandeira, nacido ao pé do camiño real a Santiago de Compostela. O seu nome provén do estandarte ou bandeira que tiña unha casa forte no lugar do Fortín e arredor da cal se comezou a celebrar unha feira, que actualmente ten lugar os días 14 e 29 de cada mes.

En 1909 fundouse en Bos Aires a Sociedad Pro-Escuelas en Bandeira, que construíu a antiga escola, hoxe convertida no Centro Cultural Vista Alegre. En 1982, neste lugar fundouse a Banda Recreativa e Cultural de Bandeira.

## Festas 
Na vila da Bandeira celébrase a festa da empanada da Bandeira.

## Galería de imaxes 

Ficheiro:Portada igrexa de San Tirso de Manduas, Silleda.jpg|Portada da igrexa de Manduas.
Ficheiro:Capitel dereito portada igrexa de San Tirso de Manduas, Silleda.jpg|Capitel dereito na portada da igrexa.
Ficheiro:Capitel esquerdo portada igrexa de San Tirso de Manduas, Silleda.jpg|Capitel esquerdo na portada da igrexa.
Ficheiro:Relevos dereita portada igrexa de San Tirso de Manduas, Silleda.jpg|Relevos á dereita da portada da igrexa.
Ficheiro:Relevos esquerda portada igrexa de San Tirso de Manduas, Silleda.jpg|Relevos á esquerda da portada da igrexa.

## Notas
## Lugares e parroquias 
### Lugares de Manduas 
### Parroquias de Silleda 
## Véxase tamén 
### Outros artigos 
* Lugares de Silleda
### Ligazóns externas 
* Ficha de Manduas na web municipal de turismo
Negreiros, Silleda

**San Martiño de Negreiros** é unha parroquia que se localiza no concello de Silleda. Segundo o INE, en 2025 tiña 150 habitantes (69 homes e 81 mulleres), distribuídos en 10 entidades de poboación, o que supón unha diminución con respecto a 2011, cando tiña 203 habitantes.

## Historia e patrimonio 
Esta parroquia xa aparece citada nun documento do ano 878. Da igrexa parroquial destaca o campanario, así como o seu interior, que conserva elementos do románico.

Destaca tamén a chamada *casa de don Darío*, que debe o seu nome ao médico Darío López. Conta cunha capela, que tras o paso da vía do ferrocarril Santiago-Ourense, quedou separada do resto do complexo, polo cal lles foi construído un paso elevado para comunicar ambas partes. 
Outro elemento do patrimonio esta parroquia é a Ponte da Pedra, construción medieval situada sobre o río Toxa, que baña Negreiros, e por onde cruza cara a veciña parroquia de Chapa, seguindo o trazado da Vía da Prata.

Nesta parroquia naceu José Fernández Viéitez, alcalde de Silleda polo PP entre 1999 e 2007.

## Galería de imaxes 

Ficheiro:Fiestra igrexa de San Martiño de Negreiros, Silleda.jpg|Fiestra na igrexa de Negreiros.
Ficheiro:Igrexa e cruceiro de Negreiros, Silleda.JPG|Igrexa e cruceiro de Negreiros.
Ficheiro:Fonte en Negreiros, Silleda.JPG|Fonte.

## Lugares e parroquias 
### Lugares de Negreiros 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda
### Ligazóns externas 
* Ficha de Negreiros na web municipal de turismo
Pazos, Silleda

**San Martiño de Pazos** é unha parroquia que se localiza no concello de Silleda. Segundo o padrón municipal de 2014 tiña 43 habitantes (23 homes e 20 mulleres), distribuídos en 2 entidades de poboación, o que supón unha diminución en relación ao ano 2004 cando tiña 55 habitantes.

Nesta parroquia localízase a fervenza do Toxa que se forma no río Toxa pouco antes de desembocar no Deza

## Lugares e parroquias 
### Lugares de Pazos 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda
### Ligazóns externas 
* Ficha de Pazos na web municipal de turismo
Oleiros, Silleda

**San Miguel de Oleiros** é unha parroquia que se localiza no concello de Silleda. Segundo o IGE en 2010 tiña 113 habitantes (57 homes e 56 mulleres), distribuídos en 9 entidades de poboación, o que supón unha diminución en relación ao ano 1999 cando tiña 144 habitantes.
Segundo o IGE, en 2023 tiña 86 habitantes (44 homes e 42 mulleres).

## Historia e patrimonio 
Nesta parroquia atópase a coñecida como Área arqueolóxica de Oleiros composta por 10 petróglifos, 3 mámoas e 3 castros, sendo unha das áreas de Galicia con meirande concentración de elementos de patrimonio arqueolóxico.

A igrexa de San Miguel conserva sobre a súa porta un tímpano cunha representación da loita de Sansón e o león. No adro da mesma, atópase un sepulcro da Idade Media. Destaca tamén o Pazo de Marzá ou *Casa do Fidalgo*.

Nesta parroquia naceu o catedrático de ciencias Francisco Javier Sánchez Cervela, pai do historiador Francisco Javier Sánchez Cantón, impulsor do Museo de Pontevedra e director do Museo do Prado.

## Galería de imaxes 

Ficheiro:Igrexa de San Miguel de Oleiros, Silleda.JPG|Igrexa de San Miguel de Oleiros.
Ficheiro:Fachada da igrexa de San Miguel de Oleiros, Silleda.JPG|Fachada da igrexa de Oleiros.

## Lugares e parroquias 
### Lugares de Oleiros 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda
### Ligazóns externas 
* Ficha de Oleiros na web municipal de turismo
Parada, Silleda

**San Tomé de Parada** é unha parroquia que se localiza no concello de Silleda. Segundo o IGE en 2011 tiña 200 habitantes (99 mulleres e 101 homes), distribuídos en 14 entidades de poboación, o que supón unha diminución en relación ao ano 1999 cando tiña 240 habitantes.

## Xeografía e historia 
Situada no cono sur de Silleda, é a parroquia de maior superficie do concello. O seu nome fai referencia ao paso de camiños ao Ribeiro, Silleda, Ulla, e Terra de Montes. Integrada no século XVIII na xurisdición de Deza, pertencente á provincia de Lugo, ao contrario que as demais parroquias da de Trasdeza, dentro da provicia de Santiago, acolle o punto máis alto do concello (1014 msnm, o Alto de San Bieito, na Serra do Candán. O nome deste pico débese aos monxes bieitos de Aciveiro, donos de grandes extensións de terras nestes montes.

## Galería de imaxes 

Ficheiro:Furna no cemiterio de Parada, Silleda.JPG|Furna no cemiterio de Parada.

## Lugares e parroquias 
### Lugares de Parada 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda
### Ligazóns externas 
* Ficha de Parada na web municipal de turismo
Refoxos, Silleda

**San Paio de Refoxos** é unha parroquia que se localiza no concello de Silleda. Segundo o IGE en 2011 tiña 128 habitantes (74 mulleres e 54 homes), distribuídos en 9 entidades de poboación, o que supón unha diminución en relación ao ano 1999 cando tiña 155 habitantes.

## Historia 
Foi xurisdición do Mosteiro de Santa María de Aciveiro, que promoveu unha experiencia singular, entregando explotacións familiares aos colonos que as quixeron traballar. Isto fixo incrementar a poboación de cincuenta a trescentos habitantes en menos de cen anos.

## Patrimonio 
Nesta parroquia atópanse as mámoas da Braña e Curros e a *Eira dos Mouros* no lugar de Tixoa.

## Galería de imaxes 

Ficheiro:Ábsida da igrexa de Refoxos, Silleda.JPG|Ábsida da igrexa de Refoxos.
Ficheiro:Cruceiro e teleclub de Refoxos, Silleda.JPG|Cruceiro e teleclub de Refoxos.
Ficheiro:Museo Pontevedra, Ed. Sarmiento 04-01a San Paio de Refoxos, Silleda.JPG|Relevos serpentiformes procedentes dunha mámoa de Refoxos expostos no Museo de Pontevedra.

## Lugares e parroquias 
### Lugares de Refoxos 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda

### Ligazóns externas 
* Refoxos na web do concello de Silleda
* Ficha de Refoxos na web municipal de turismo
Vilalonga, Sanxenxo

**San Pedro de Vilalonga** é unha parroquia que se localiza no concello de Sanxenxo. Segundo o IGE, en 2016 tiña 2.261 habitantes (1.140 mulleres e 1.121 homes), o que representa un leve descenso respecto ó ano 2011, cando tiña 2.312 habitantes, e ó ano 2000, cando tiña 2.287.

Na división territorial eclesiástica, a parroquia de San Pedro de Vilalonga comprende tamén a extinguida parroquia de San Tomé de Gondar.

Limita ó norte coa ría de Arousa, ó sueste coa parroquia de Gondar, e ó suroeste coa de Noalla. A superficie da parroquia é de 5,4&nbsp;km 2 (incluíndo Gondar), distribuídos en 19 entidades de poboación.

## Patrimonio
Na igrexa parroquial houbo un baldaquino do que se conservan tres paneis, que foron cedidos en 1895 á Sociedade Arqueolóxica de Pontevedra e que hoxe forman parte dos fondos do Museo de Pontevedra. Nun deles represéntase a Anunciación, noutro a Adoración dos Reis e no terceiro a torre dun castelo, flanqueada polas chaves que simbolizan a San Pedro, e dous escudos nos extremos.

Próximos á igrexa de San Pedro e no lugar do Rebel hai dous pazos, ámbolos dous dos séculos XVI-XVII:
* Pazo dos Pardo, con brasón dos Figueroa. Posúe unha pequena capela neoclásica.
* Pazo do Rebel, hoxe reconvertido en hotel. Posúe un escudo dos Valladares e Rivera. Di a tradición que o nome lle vén dun conde, chamado Hermenegildo, que se rebelou ó reclamar a propiedade das salinas da Lanzada.

No mesmo lugar e fronte ós pazos, levantouse en 2011 o centro de saúde.

## Galería de imaxes

Ficheiro:Sanxenxo, A Costiña 03-08.JPG|Cruceiro no lugar da Costiña, do que só se conserva a cruz.
Ficheiro:Interior Vilalonga, Sanxenxo.jpg|Interior da igrexa parroquial.
Ficheiro:Altar Vilalonga, Sanxenxo.jpg|Altar maior da igrexa parroquial.
Ficheiro:Vilalonga, Sanxenxo baldaquino 01-01.JPG|Baldaquino
Ficheiro:pazo do Rebel, Vilalonga, Sanxenxo.jpg|Pazo do Rebel, do s. XVII, restaurado como hotel.
Ficheiro:Capela do Rebel, Vilalonga, Sanxenxo.jpg|Capela do pazo dos Pardo.
Ficheiro:Mapa da jurisdiçom da Lançada.jpg|Vilalonga no mapa da xurisdición da Lanzada incluído no Catastro de Ensenada, 1752.

## Lugares e parroquias
### Lugares de Vilalonga
### Parroquias de Sanxenxo
## Notas
## Véxase tamén
### Bibliografía 
* *Gran Enciclopedia Galega*, s. v. *Sanxenxo*.

### Outros artigos
*Lugares de Sanxenxo

### Ligazóns externas 
* Pazo do Rebel
Piñeiro, Silleda

**San Xiao de Piñeiro** é unha parroquia que se localiza no concello de Silleda. Segundo o padrón municipal de 2011 tiña 289 habitantes (111 mulleres e 78 homes), distribuídos en 9 entidades de poboación, o que supón unha diminución en relación ao ano 1999 cando tiña 397 habitantes. Segundo o IGE, en 2023 tiña 142 habitantes (70 homes e 72 mulleres).

## Historia e patrimonio 
A igrexa de San Xiao aparece no século XII como unha doazón feita ao mosteiro de Carboeiro. A actual foi construída en 1918. Destaca ademais o pazo de Carricoba, casa fidalga que pasou por mans dos Valenzuela, Mondragón e Armada.

Desta parroquia é natural Ofelia Rey Recimil, alcadesa de Silleda entre 2009 e 2011. Nela tamén naceu o centenario Antonio García Espiño, falecido no 2008 aos 107 anos de idade.

## Galería de imaxes 

Ficheiro:Cruceiro en Piñeiro, Silleda.JPG|Cruceiro.

## Lugares e parroquias 
### Lugares de Piñeiro 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda
### Ligazóns externas 
* Ficha de Piñeiro na web municipal de turismo
Rellas, Silleda

**San Martiño de Rellas** é unha parroquia que se localiza no concello de Silleda. Segundo o padrón municipal de 2014 tiña 63 habitantes (35 homes e 32 mulleres), distribuídos en 5 entidades de poboación, o que supón unha diminución en relación ao ano 1999 cando tiña 106 habitantes.

## Historia e patrimonio
Na historia desta parroquia destaca a figura de Beltrán Legerén, de orixe francesa, responsable de numerosos cambios en Rellas a partir de 1820. Encargouse de mellorar as formas de traballo, construíu unha fabrica de curtidos, outra de papel e varios muíños industriais, promovendo ademais a construción dunha nova igrexa. Como recordo desta época queda a Casa da Fábrica.

A carón do río Toxa, que baña a parroquia, construíuse en 1810 o Muíño de Covián, o maior da comarca do Deza, pois tiña catro moas, converténdoo nun dos muíños de maquía máis importantes do Trasdeza. Foi rehabilitado no 2008, acondicionando á súa vez unha área de lecer ao carón del.

Nesta parroquia naceron Manuel García Cerviño, alcalde de Silleda entre 1936 e 1937 e entre 1940 e 1957, e Javier Cuíña, líder da Candidatura Independente por Silleda.

## Lugares e parroquias
### Lugares de Rellas
### Parroquias de Silleda
## Notas
## Véxase tamén
### Outros artigos
*Lugares de Silleda
### Ligazóns externas
*Ficha de Rellas na web municipal de turismo
Silleda, Silleda

**Santa Baia de Silleda** é unha parroquia que se localiza no concello de Silleda. No ano 2008 tiña 3.124 habitantes o que significa que en menos de 10 anos gañou máis de 1000 veciños. Segundo o padrón municipal de 2004 tiña 2.212 habitantes (1.132 mulleres e 1.080 homes), distribuídos en 11 entidades de poboación, o que supón un aumento en relación ao ano 1999 cando tiña 2.041 habitantes.

## Historia
Nunha doazón do bispo de Lugo Pelaio no ano 998 aparece a igrexa parroquial nomeada como *Exilieta*, nome co que tamén aparece no testamento de Teresa Sánchez de Gres no ano 1395.

En 1853, trasládase a capital do concello dende Chapa á vila de Silleda, tomando tamén esta denominación o municipio. Nela tamén se celebraba unha feira os días 6 e 23 de cada mes, feito que deu lugar ao actual recinto da Feira Internacional de Galicia.

Nesta parroquia naceron o antropólogo José María Blanco Gerpe, o médico José María Fernández Colmeiro, a actriz Marisa Soto e o escultor e pintor Fernando Rodríguez García.

## Patrimonio e cultura
Destaca a igrexa parroquial, baixo a advocación de Santa Baia. No lugar de Trasfontao, atopamos o Pazo de Trasfontao, construción do século XVIII, e nas proximidades do lugar de Toiriz sobresae o Castro de Toiriz, tamén coñecido como *Eira dos Mouros*. Na vila de Silleda, destacan as casas de Tábora ou 'da Confeitaría' e a de Fuentes, entre outras.

Nesta parroquia ten a súa sede a Banda Municipal de Silleda, fundada na segunda metade do século XIX e que conta cun grande prestixio no panorama musical actual.

No mes de xullo ten lugar a Festa do Lacón, que marca o inicio das festas de verán desta parroquia.

## Lugares e parroquias
### Lugares de Silleda
### Parroquias de Silleda
## Notas
## Véxase tamén
### Outros artigos
*Lugares de Silleda
### Ligazóns externas
*Ficha de Silleda na web municipal
Taboada, Silleda

**Santiago de Taboada** é unha parroquia que se localiza no concello de Silleda na comarca do Deza. Segundo o padrón municipal de 2014 tiña 214 habitantes (106 homes e 108 mulleres), distribuídos en 9 entidades de poboación, o que supón unha diminución en relación ao ano 1999 cando tiña 237 habitantes.

## Historia 
A historia da parroquia xira ó redor da ponte que comunicaba Deza con Trasdeza ou indo máis alá, Castela con Santiago, no camiño da Maragatería. A primeira era de táboas (Pons Tabulata), de aí o seu nome, e a segunda, de pedra, medieval, aínda segue erguida cunha inscrición nunha rocha próxima na que figura o ano da construción (912).

Augas abaixo, atópase a ponte da antiga estrada a Santiago de Compostela, levantada en 1862, que deixou se ser tan transitada na década de 1970, ao reformarse o trazado da N-525 e construírse un novo viaduto.

Preto desa ponte, está localizada a estación de ferrocarril, á que se accede desde a outra beira do río Deza grazas a outro viaduto, dende o cal se precipitaron os últimos vagóns dun convoi e foron parar ao río, cargados con conservas e ferramentas agrícolas. Na actualidade, aínda se poden ver os restos dos vagóns no leito do Deza .

Por Taboada pasa a Vía da Prata, que transcorre polo Camiño Real.

## Patrimonio 
A igrexa de Santiago de Taboada é románica, data do século XII, ten planta e ábsida rectangular, destacando a portada. No adro hai un singular cruceiro de fuste cónico acanalado con altar. Nas proximidades, cruzando a N-525, hai unha área recreativa dedicada ó peregrino con dous monumentos ó Apóstolo Santiago e ó Peregrino Anónimo, deseño de Francisco Alen, obra da Escola Taller de Silleda.

Nesta parroquia, a carón do río Deza, atópase a estación da Ponte Taboada, con parada para viaxeiros da liña de ferrocarril Santiago-Ourense. Ademais destaca a Casa de Carballeda, no lugar do mesmo nome, que conta cunha capela baixo a advocación de San Roque e que foi propiedade no seu momento da familia Gil Taboada.

## Galería de imaxes 

Ficheiro:Igrexa de Santiago de Taboada. Galiza 3.jpg
Ficheiro:Igrexa de Santiago de Taboada. Galiza.jpg
Ficheiro:Ponteromanataboada.JPG| Ponte Taboada, sobre a que pasa o camiño de Santiago

## Lugares e parroquias 
### Lugares de Taboada 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda
* Galería de imaxes da igrexa de Santiago de Taboada
### Ligazóns externas 
* Ficha de Taboada na web municipal de turismo
Saídres, Silleda

**San Xoán de Saídres** é unha parroquia que se localiza no concello de Silleda. Segundo o IGE en 2011 tiña 121 habitantes (64 homes e 57 mulleres), distribuídos en 10 entidades de poboación, o que supón unha diminución en relación ao ano 1999 cando tiña 145 habitantes.

## Historia e patrimonio
Ao igual que a veciña parroquia de Fontao (Vila de Cruces), Saídres fíxose famosa a mediados do século XX, coincidindo coa segunda guerra mundial, pola extracción de estaño e volframio. Nas proximidades das minas escavadas para tal extracción, manan unha serie de fontes de augas sulfurosas, con propiedades medicinais.

Desta parroquia son naturais a política do BNG silledense Carmen Fidalgo e a xornalista e escritora Ana Cabaleiro.

## Demografía
Evolución da poboación:

ImageSize  = width:450 height:370
PlotArea   = width:400  height:300 left:50 bottom:45

DateFormat = yyyy
Period     = from:0 till:150

TimeAxis   = orientation:vertical
ScaleMajor = unit:year increment:25 start:0
Colors= 
  id:AO  value:yellow
  id:AA  value:black
  id:AB  value:yellow
  id:AC  value:black
  id:AD  value:yellow
  id:AE  value:black
  id:AF  value:yellow
  id:AG  value:black

PlotData=
  width:25 mark:(line,white) align:left fontsize:7

  bar:2000      from:0 till:132 color:AO
  bar:2001      from:0 till:128 color:AA
  bar:2003      from:0 till:126 color:AB
  bar:2005      from:0 till:120 color:AC
  bar:2006      from:0 till:116 color:AD
  bar:2007      from:0 till:111 color:AE
  bar:2009      from:0 till:110 color:AF
  bar:2010      from:0 till:115 color:AG

TextData=
  pos:(200,340) text:"Número de habitantes de Saídres "
  pos:(200,320) text:"dende 2000 ata 2010"

## Lugares e parroquias
### Lugares de Saídres
### Parroquias de Silleda
## Notas
## Véxase tamén
### Outros artigos
*Lugares de Silleda
### Ligazóns externas
*Ficha de Saídres na web municipal de turismo
Arcade, Soutomaior

**Santiago de Arcade** é unha parroquia que se localiza no concello de Soutomaior. Segundo o padrón municipal en 2014 tiña 5064 habitantes (2540 homes e 2524 mulleres), 1978 máis ca en 1999. Ten cinco entidades de poboación.

## Comunicacións 
A localidade está atravesada pola N-550, que une Vigo e Tui e a fronteira portuguesa con Pontevedra, Santiago e A Coruña. Posúe un apeadoiro no que paran algúns trens rexionais e que forma parte do eixo atlántico ferroviario de alta velocidade.
## Patrimonio
Igrexa de Santiago de Arcade.

## Galería de imaxes 

Ficheiro:Igrexa de Santiago de Arcade, Soutomaior.jpg|Igrexa de Santiago de Arcade.
Ficheiro:EstatuaArcade.jpg|Estatua dunha mariscadora, obra de Carlos Tesouro, nos xardíns do Peirao.
Ficheiro:Illas Alvedosas, Arcade, Soutomaior.jpg|Illas Alvedosas, fronte a Arcade.

## Lugares e parroquias 
### Lugares de Soutomaior 
### Parroquias de Soutomaior 
## Notas 
## Véxase tamén 
### Outros artigos 
* Lugares de Soutomaior
* Illas Alvedosa
Xestoso, Silleda

**Santa María de Xestoso** é unha parroquia que se localiza no concello pontevedrés de Silleda na comarca de Deza. Segundo o padrón municipal de 2011 tiña 61 habitantes (35 mulleres e 26 homes), distribuídos en 5 entidades de poboación, o que supón unha diminución en relación ao ano 2000 cando tiña 79 habitantes.

No límite da parroquia cos concellos de Forcarei e A Estrada están situadas as Brañas de Xestoso, espazo natural protexido.

## Historia 
O seu topónimo procede do latín GENISTOSUM, 'lugar onde abundan as xestas'. Ata o século XII a actual freguesía de Xestoso estaba baixo o dominio da parroquia de Escuadro, ata que no século XVII pasou a ser parroquia baixo a advocación de Santa María.

Fálase da existencia dun antigo enclave castrexo coñecido como a Eira dos Mouros.

## Poboación 
* Evolución da poboación de Xestoso:

ImageSize = width:450 height:370
PlotArea = width:400 height:300 left:50 bottom:45

DateFormat = yyyy
Period = from:0 till:100

TimeAxis = orientation:vertical
ScaleMajor = unit:year increment:10 start:0
Colors= 
  id:AO  value:green
  id:AA  value:black
  id:AB  value:green
  id:AC  value:black
  id:AD  value:green
  id:AE  value:black
  id:AF  value:green
  id:AG  value:black
  id:AH  value:green
  id:AI  value:black

PlotData=
  width:25 mark:(line,white) align:left fontsize:7

  bar:2000      from:0 till:79 color:AO
  bar:2001      from:0 till:79 color:AA
  bar:2002      from:0 till:78 color:AB
  bar:2003      from:0 till:76 color:AC
  bar:2004      from:0 till:70 color:AD
  bar:2005      from:0 till:68 color:AE
  bar:2006      from:0 till:65 color:AF
  bar:2007      from:0 till:65 color:AG
  bar:2010      from:0 till:59 color:AH
  bar:2011      from:0 till:61 color:AI

TextData=
  pos:(200,340) text:"Número de habitantes de Xestoso "
  pos:(200,320) text:"dende 2000 ata 2011 "

## Lugares e parroquias 
### Lugares de Xestoso 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda
### Ligazóns externas 
* Ficha de Xestoso na web municipal de turismo
Soutomaior, Soutomaior

**San Salvador de Soutomaior** é unha parroquia que se localiza no concello de Soutomaior. Segundo o padrón municipal en 2014 tiña 2292 habitantes (1139 homes e 1153 mulleres), 48 máis que en 1999. Ten doce entidades de poboación.

Na parroquia está o castelo de Soutomaior, no monte Viso. Foi construído no século XII e transformado no XV nunha fortaleza medieval parcialmente destruída durante a revolta irmandiña.

## Galería de imaxes 

Ficheiro:Ponte sobre o Verdugo, Comboa, Soutomaior, Soutomaior.jpg|Ponte sobre o río Verdugo.

## Lugares e parroquias 
### Lugares de Soutomaior 
### Parroquias de Soutomaior 
## Notas 
## Véxase tamén 
### Outros artigos 
* Lugares de Soutomaior
Areas, Tui

**Santa Mariña de Areas** é unha parroquia que se localiza no concello de Tui. Segundo o padrón municipal de 2004 tiña 742 habitantes (371 mulleres e 371 homes), distribuídos en 7 entidades de poboación, o que supón un aumento en relación ao ano 1999 cando tiña 700 habitantes. Segundo o IGE, no 2014 a súa poboación medrara ata os 816 habitantes, sendo 398 homes e 418 mulleres.

## Historia 
A parroquia, situada á beira do río Miño, aparece documentada en 1112, na doazón deste lugar á igrexa de Tui por parte da raíña dona Orraca. En 1095 aparece documentado o lugar de Anta.

A súa igrexa parroquial foi reedificada no século XIX. O pazo da Bouza Valada, reconstruído en 1790 segundo unha inscrición na súa entrada, conta cunha ermida adicada á Nosa Señora das Marabillas.

Na parroquia atópase o viveiro forestal fundado en 1906 polo enxeñeiro de montes Rafael Areses, que conta cun amplo patrimonio botánico con numerosas especies arbóreas.

## División eclesiástica 
Eclesiasticamente, pertence ó arciprestado de Tui-Entenza, na diocese de Tui-Vigo.

### Lugares de Areas 
### Parroquias de Tui 
## Notas 
## Véxase tamén 
### Outros artigos 
* Lugares de Tui
Guillarei, Tui

**San Mamede de Guillarei** é unha parroquia do concello de Tui. Segundo o IGE en 2014 tiña 1928 habitantes (961 homes e 967 mulleres), distribuídos en 23 entidades de poboación. Segundo o padrón municipal en 2004 tiña 2072 habitantes (1048 mulleres e 1024 homes), 106 máis ca en 1999.

## Xeografía 
Pola parroquia discorre a estrada N-550 (A Coruña-Tui) e a PO-404 cara a Salvaterra de Miño. Amais por aquí pasa a vía férrea Redondela-Ourense, con parada na estación de Guillarei.

## División eclesiástica 
Eclesiasticamente, pertence ó arciprestado de Tui-Entenza, na diocese de Tui-Vigo.

## Lugares e parroquias 
### Lugares de Guillarei 
### Parroquias de Tui 
## Notas 
## Véxase tamén 
### Outros artigos 
*Lugares de Tui
Vilar, Silleda

**San Martiño de Vilar** é unha parroquia que se localiza no concello de Silleda. Segundo o padrón municipal de 2007 tiña 122 habitantes (69 mulleres e 53 homes), distribuídos en 5 entidades de poboación, o que supón un aumento en relación ao ano 1999 cando tiña 121 habitantes.

## Historia 
Nesta parroquia existe unha comunidade evanxélica, logo dun conflito entre o párroco e varios veciños en 1902.

Destaca a Festa da Morcilla, que se celebra no mes de xaneiro, coincidindo coas festividades de San Sebastián e Santa Inés.

## Galería de imaxes 

Ficheiro:Capela evanxélica de Vilar, Silleda.JPG|Capela evanxélica de Vilar.
Ficheiro:Cemiterio evanxélico de Vilar, Silleda.JPG|Cemiterio evanxélico de Vilar.

## Lugares e parroquias 
### Lugares de Vilar 
### Parroquias de Silleda 
## Notas 
## Véxase tamén 
### Outros artigos 
* Lugares de Silleda

### Ligazóns externas 
* Ficha de Vilar na web municipal de turismo